Botafogo de Futebol e Regatas

Botafogo de Futebol e Regatas je brazílsky profesionálny futbalový klub, ktorý sídli v meste Rio de Janeiro. Tím pôsobí v najvyššej národnej klubovej súťaži Campeonato Brasileiro Série A. Klub bol založený v roku 1904 a svoje domáce zápasy hráva na Estádio Olimpico Nilton Santos s kapacitou 46 831 miest. História klubu Klub bol založený 12. augusta 1904. Klub dostal názov Botafogo. Klubové farby boli čiernobiele ako farby Juventusu, tímu Itamara Tavaresa, jedného zo zakladateľov klubu. Botafogo sa čoskoro stalo jedným z najsilnejších futbalových tímov v Riu de Janeiro. V rokoch 1907 až 1912 sa trikrát tešili z titulu v štátnej lige. V roku 1968 vyhrali Série A a stali sa prvým klubom z Ria de Janeira, ktorý vyhral brazílsku ligu. Botafogo však malo aj zlé obdobia. Párkrát sa ocitli aj v druhej brazílskej lige. Naposledy boli v Campeonato Brasileiro Série B v sezóne 2021. V roku 2024 sa Botafogo tešilo z premiérového titulu v Copa Libertadores a to iba tri roky od návratu do prvej ligy. Víťazstvom v Copa Libertadores sa dostali na Majstrovstvá klubov FIFA 2025. Úspechy klubu Campeonato Brasileiro Série A (2x) Víťaz: 1968, 1995 Campeonato Brasileiro Série B (2x) Víťaz: 2015, 2021 Campeonato Carioca (21x) Víťaz: 1907, 1910, 1912, 1930, 1932, 1933, 1934, 1935, 1948, 1957, 1961, 1962, 1967, 1968, 1989, 1990, 1997, 2006, 2010, 2013, 2018 Copa Libertadores Víťaz: 2024 Copa Sudamericana Víťaz: 1993 Káder mužstva Súčasná zostava: Aktuálne k dátumu: 07. 12. 2024 Externé odkazy Oficiálna stránka Zdroj Tento článok je čiastočný alebo úplný preklad článku Botafogo de Futebol e Regatas na anglickej Wikipédii.